લક્ષ્મીકાંતના વ્યવસાયમાં મરાઠી-હિંદીનો સંગમ હતો તો ઘરમાં મરાઠી-ગુજરાતી સંગમ રહ્યો. તેમનાં પત્ની જયા ગુજરાતી અને એક સમયની મશહૂર વેમ્પ બિન્દુનાં નાનાં બહેન. મૃત્યુ સમયે લક્ષ્મીકાંતની ઉંમર વિશે થોડો મતભેદ રહ્યો છે પણ ૧૯૯૨માં તેમણે ‘જી’ને આપેલી મુલાકાતમાં કહેલું: ‘૧૯૩૫ની દિવાળી એટલે કે લક્ષ્મીપૂજનને દિવસે મારો જન્મ થયેલો એટલે મારું નામ લક્ષ્મીકાંત રાખેલું.’ એ હિસાબે અવસાન સમયે એ ૬૩ વરસના થયા.